CELEX: 52007PC0229
Language: bg
Date: 2007-04-26
Title: Предложение за регламент на Съвета за изменение на Регламент (ЕО) № 423/2007 относно ограничителни мерки срещу Иран

КОМИСИЯ НА ЕВРОПЕЙСКИТЕ ОБЩНОСТИ
                                               Брюксел, 26.4.2007
                                               COM(2007) 229 окончателен
                                   Предложение за
                            РЕГЛАМЕНТ НА СЪВЕТА
   за изменение на Регламент (ЕО) № 423/2007 относно ограничителни мерки срещу
                                       Иран
                             (представено от Комисията)
BG                                                                             BG
 ---pagebreak---                          ОБЯСНИТЕЛЕН МЕМОРАНДУМ
   (1) На 27 февруари 2007 г. Съветът одобри Обща позиция 2007/140/ОВППС, която
       предвижда някои ограничителни мерки срещу Иран. На 19 април 2007 г.
       Общността предприе необходимите спешни мерки чрез Регламент (ЕО) №
       423/2007 на Съвета относно ограничителни мерки срещу Иран.
   (2) Изменение на Обща позиция 2007/140/ОВППС бе одобрено на 23 април 2007 г. с
       оглед на Резолюция 1747 на Съвета за сигурност на ООН от 24 март 2007 г. В
       съответствие с тази резолюция, изменението предвижда въвеждане на ембарго
       върху износа на оръжия и свързани материали за Иран и върху предоставянето
       на свързана с тях техническа и финансова помощ, финансови, инвестиционни и
       посреднически услуги, както и забрана за вноса на оръжие и свързани материали
       от Иран.
   (3) Целта на това предложение е да бъде приведен Регламент (ЕО) № 423/2007 на
       Съвета в съответствие с Обща позиция 2007/140/ОВППС. С оглед
       дългогодишната практика по отношение на оръжейните забрани, мерките на
       Общността не включват ембаргото върху износа на оръжия и свързани
       материали и върху свързаните с тях посреднически услуги.
BG                                        2                                          BG
 ---pagebreak---                                             Предложение за
                                       РЕГЛАМЕНТ НА СЪВЕТА
     за изменение на Регламент (ЕО) № 423/2007 относно ограничителни мерки срещу
                                                Иран
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност, и по-специално
   членове 60 и 301 от него,
   като взе предвид Обща позиция 2007/…/ОВППС, за изменение на Обща позиция
   2007/140/ОВППС относно ограничителни мерки срещу Иран1,
   като взе предвид предложението на Комисията,
   като има предвид, че:
   (1)     Обща позиция 2007/140/ОВППС, изменена, предвижда inter alia предоставянето
           на техническа и финансова помощ, финансиране и инвестиции, свързани с
           оръжия и свързани материали от всякакъв вид на физически и юридически лица,
           субекти или органи в Иран или за използване в Иран, както и доставката на
           такива стоки от Иран, да бъде забранено.
   (2)     Тези мерки попадат в обхвата на Договора за създаване на Европейската
           общност и поради това, с оглед осигуряване на еднаквото им прилагане от
           икономическите оператори във всички държави-членки, е необходимо
           законодателство на Общността с цел тяхното изпълнени, доколкото Общността е
           засегната.
   (3)     Регламент (ЕО) № 423/2007 на Съвета от 19 април 2007 г.2 наложи някои
           ограничителни мерки срещу Иран, в съответствие с първоначалната Обща
           позиция 2007/140/ОВППС. Целесъобразно е да бъдат включени нови забрани в
           настоящия регламент. Следователно той трябва да бъде съответно изменен.
   (4)     За да се гарантира ефективността на мерките, посочени в настоящия регламент,
           той следва да влезе в сила незабавно,
   1
           ОВ L […], [4.2007 г.], стр. […].
   2
           ОВ L […], [4.2007 г.], стр. […].
BG                                                3                                     BG
 ---pagebreak---    ПРИЕ НАСТОЯЩИЯ РЕГЛАМЕНТ:
                                           Член 1
   Регламент (ЕО) № 423/2007 се изменя както следва:
   a)     Настоящият текст от член 2 става параграф 1 и се добавя следният параграф 2:
   “2.    Приложение I не включва стоки и технологии, включени в Общия списък на
          ЕС с военни съоръжения3.
   б)     Член 4 се замества със следното:
                                          „Член 4
   1.     Забранява се закупуването, вносът или транспортирането на стоките и
          технологиите, изброени в Общия списък на ЕС с военни съоръжения,
          независимо дали съответната стока е с произход от Иран или не.
   2.     Забранява се закупуването, вносът или транспортирането на стоките и
          технологиите, изброени в приложение I, от Иран независимо дали съответната
          стока е с произход от Иран или не.
   в)     В член 5, параграф 1 се заменя със следното:
   “1.    Забранява се:
          a)    прякото или непряко предоставяне на техническа помощ, свързана със
                стоките и технологиите, изброени в Общия списък на ЕС с военни
                съоръжения, и с осигуряване, производство, поддръжка и използване на
                стоките, включени в този списък, на физически или юридически лица,
                субекти или органи в Иран или за използване в Иран;
          б)    прякото или непряко предоставяне на техническа помощ или
                посреднически услуги, свързани със стоките и технологиите, изброени в
                приложение I, и с осигуряване, производство, поддръжка и използване на
                стоките, изброени в приложение I, на физически или юридически лица,
                субекти или органи в Иран или за използване в Иран;
          в)    предоставяне на инвестиции на предприятия в Иран, заети с
                производството на стоки и технологии, изброени в Общия списък на ЕС с
                военни съоръжения или в приложение I;
          г)    прякото или непряко финансиране или предоставяне на финансова
                помощ, свързани със стоките и технологиите, изброени в Общия списък
                на ЕС с военни съоръжения или в приложение I, включително и по-
                специално безвъзмездни средства, заеми и застраховане на кредит при
                износ, за продажба, доставка, прехвърляне или износ на такива стоки или
   3
         OВ L 88, 29.3.2007 г., стp. 58.
BG                                           4                                          BG
 ---pagebreak---                 за предоставяне на съответна техническа помощ на физически или
                юридически лица, субекти или органи в Иран или за използване в Иран;
          д)    съзнателното и преднамерено участие в дейности, чиито предмет или
                последици са заобикаляне на забраните, посочени в буквите от а) до г).“
                                         Член 2
   Настоящият регламент влиза в сила в деня на публикуването му в Официален вестник
   на Европейския съюз.
   Настоящият регламент е задължителен в своята цялост и се прилага пряко във всички
   държави-членки.
   Съставено в Брюксел на […] година.
                                          За Съвета:
                                          Председател
                                          […]
BG                                          5                                           BG